সরকারি-বেসরকারি ভবনে ব্যবহৃত এসব লিফটই হয়ে উঠছে মৃত্যুফাঁদ। নিম্নমানের লিফট সরবরাহ দেওয়া, ফিটিংয়ে দুর্বলতা, নিয়মিত মনিটরিং না থাকাসহ নানা কারণেই ‘লিফট দুর্ঘটনা’ নিত্যনৈমিত্তিক ঘটনা হয়ে দাঁড়িয়েছে। রবিবার রাতে বন্দরনগরী চট্টগ্রামের মেট্রোপলিটন হাসপাতালের লিফট ছিঁড়ে আহত হন সাতজন। ঈদের আগে উত্তরার আলাউদ্দিন সুপার মার্কেটের লিফট ছিঁড়ে প্রাণ হারিয়েছেন আটজন। আগের দিনই বেসরকারি একটি টেলিভিশন ভবনে দুজন মন্ত্রী এবং এক সাংবাদিক আহত হয়েছেন লিফট দুর্ঘটনায়। লিফট কেটে তাদের মুক্ত করার ঘটনা ঘটে।